Diari Oficial de la Generalitat Valenciana


Sumari del DOGV 2842, del 07-10-1996 (1996/839471)

RESOLUCIÓ de 8 d'agost de 1996, del conseller d'Obres Públiques, Urbanisme i Transports, relativa a l'aprovació definitiva de la modificació puntual número 13 del Pla General d'Ordenació Urbana de Xàbia.
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2842

Data del DOGV
:   07-10-1996

Secció del DOGV
:   ALTRES DISPOSICIONS

Número del document
:   1996/839471


Data del document
:   08-08-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIó de 8 d'agost de 1996, del conseller d'Obres Públiques, Urbanisme i Transports, relativa a l'aprovació definitiva de la modificació puntual número 13 del Pla General d'Ordenació Urbana de Xàbia.   
Vist l'expedient relatiu al projecte de modificació puntual núm. 13 del Pla General d'Ordenació Urbana del Municipi de Xàbia (Alacant), i d'acord amb els següents,  
Antecedents de fet  
Primer  
L'Ajuntament de Xàbia en la sessió plenària de 27 d'octubre de 1995 en va acordar l'aprovació provisional, després de complir el tràmit d'exposició pública, mitjançant anuncis apareguts en el Diari Oficial de la Generalitat Valenciana de 3 de juliol de 1995, en el Butlletí Oficial de la Província de 20 de juny de 1995 i en un dels diaris de major difusió provincial de data 25 de maig de 1995. Després d'això no hi ha hagut al·legacions.  
Segon  
La documentació està integrada per un memòria informativa i justificativa, plans d'informació i d'ordenació.  
Tercer  
La Comissió Territorial d'Urbanisme d'Alacant, reunida en la sessió de 22 de juliol de 1996 va emetre un informe favorable a l'aprovació definitiva d'aquest expedient.  
Quart  
Aquesta Conselleria d'Obres Públiques, Urbanisme i Transports, amb data 5 d'agost de 1996, d'acord amb el dictamen del Servei de Coordinació Territorial i a proposta de la Direcció General d'Urbanisme, igualment va emetre un informe favorable a l'expedient de referència.  
Fonaments de dret  
Primer  
Pel que fa al procediment, en aquest cas, s'han observat les prescripcions legalment establides per a les modificacions de pla general d'aquesta índole, que estan constituïdes pels articles 38 i 39 per remissió del 55 i en relació a la disposició transitòria novena de la Llei 6/1994, de 15 de novembre de la Generalitat Valenciana, Reguladora de l'Activitat Urbanística. Així mateix, s'han recaptat els diferents informes preceptius.  
Segon  
Quant al fons de l'assumpte, constitueix l'objecte d'aquest expedient el canvi d'ús d'una parcel·la de 1.160 m2, actualment destinada en el pla general a ús esportiu (ES) i sociocultural (SC) privat, ubicada en l'interior d'una zona verda pública, on hi ha unes instal·lacions amb piscina sense acabar i amb destinació pública -segons l'informe del tècnic municipal-, pel de zona verda pública, i per tant, es trasllada la zona esportiva i sociocultural privada amb la mateixa superfície a un dels extrems de l'existent zona verda.  
La justificació de l'expedient i les determinacions concretes en què es plasma resulten tècnicament correctes i ajustades a dret, sense que amb la modificació plantejada es produïsca una reducció o minusvaloració de les zones verdes i espais lliures previstos en l'actual PGOU de Xàbia.  
Tercer  
D'acord amb l'article 40.2 de la citada Llei 6/1994, Reguladora de l'Activitat Urbanística, no s'aprecien objeccions ni impediments urbanístics legals que obstaculitzen l'aprovació definitiva d'aquesta modificació del Pla General de Xàbia.  
Quart  
El conseller d'Obres Públiques, Urbanisme i Transports és competent per a la resolució d'aquest expedient en virtut del que estableix l'article 6 en relació amb la disposició transitòria tercera del Reglament dels òrgans Urbanístics de la Generalitat Valenciana, aprovat per Decret 77/1996, de 16 d'abril del Govern Valencià.  
Vists els preceptes legals citats i altres de pertinent i general aplicació, d'acord amb l'informe de la Comissió Territorial d'Urbanisme d'Alacant, resolc:  
Aprovar definitivament la modificació puntual núm. 13 del Pla General d'Ordenació Urbana de Xàbia.  
Aquesta resolució entra en vigor el mateix dia de la publicació en el Diari Oficial de la Generalitat Valenciana. La dita publicació oficial excusa la notificació individualitzada d'acord amb el que disposa la Llei 6/1994, de 15 de novembre de la Generalitat Valenciana, Reguladora de l'Activitat Urbanística.  
Contra aquesta resolució, que posa fi a la via administrativa, es podrà interposar un recurs contenciós administratiu, davant la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà a la notificació d'aquesta. Per a la interposició del mencionat recurs serà requisit imprescindible que amb caràcter previ el recurrent comunique a aquest òrgan la interposició d'aquest, d'acord amb el que preveuen els arts. 57.2.f) i 58 de la Llei reguladora de la Jurisdicció Contenciosa Administrativa i en l'art. 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això, sense perjudici que puga exercitar qualsevol altre recurs que estime oportú.  
València, 8 d'agost de 1996.- El conseller d'Obres Públiques, Urbanisme i Transports: Luis Fernando Cartagena Travesedo.